পরিশ্রমের প্রাপ্য টাকা চাইতে গিয়ে প্যান্ট খুলতে হল মাঠকর্মীদের। ঘটনাটি ঘটেছে শ্রীলঙ্কার হাম্বানটোটার মাহিন্দা রাজাপক্ষে আন্তর্জাতিক স্টেডিয়ামে। এমন নিন্দনীয় ঘটনার জেরে ইতিমধ্যেই চাঞ্চল্য ছড়িয়েছে ক্রিকেটবিশ্বে।
একটি আন্তর্জাতিক সংবাদমাধ্যমে প্রকাশিত খবর থেকে জানা গিয়েছে, হাম্বানটোটায় জিম্বাবোয়ের সঙ্গে শ্রীলঙ্কার একদিনের সিরিজের খেলা চলছিল। সেই সিরিজের শুরুতেই মাঠকর্মীদের ট্রাউজার দিয়েছিল শ্রীলঙ্কার ক্রিকেট বোর্ড। বলা হয়েছিল, এই প্যান্ট পরেই সিরিজ চলাকালীন যাবতীয় দায়িত্ব পালন করতে হবে তাঁদের। কিন্তু সঙ্গে এ কথা বলা হয়নি, সিরিজ শেষে পোশাক ফেরতও দিতে হবে। নিয়ম মেনে সিরিজের শেষ ওয়ানডেতে মাঠকর্মীরা বোর্ডের দেওয়া পোশাকই পরেন। কিন্তু ম্যাচের পর তাঁরা জানতে পারেন, এসএলসির দেওয়া ট্রাউজার না খুলে দিলে তাঁদের পারিশ্রমিক দেওয়া হবে না। কিন্তু এই নিয়ম না জানার ফলে অতিরিক্ত প্যান্টও নিয়ে আসেননি তাঁরা। স্বাভাবিকভাবেই সেই সমস্যার কথা বোর্ডকে জানান। কিন্তু তাতে কোনও লাভ হয়নি।  

এই বিষয়ে অন্যান্য খবর

নিজের গোপন অশ্লীল ভিডিও ফাঁস করলেন কিংবদন্তি ক্রিকেটার নিজেই, তোলপাড় নেট দুনিয়া


একরকম বাধ্য হয়েই সকলে প্যান্ট ফেরত দিয়ে পারিশ্রমিক নেন। উপায়ান্তর না দেখে এরপর ভেন্যু থেকে শুধু অন্তর্বাস পরে বেরোন তাঁদের অনেকেই। একজন মাঠকর্মী জানান, ‘‘পোশাক ফেরত দেওয়ার পরেও পুরো মজুরি মেলেনি।’’ আর একজনের অভিযোগ, ‘‘বোর্ডের তরফে আমাদের এ বিষয়ে কিছুই বলা হয়নি। ফলে আচমকা ট্রাউজার ফেরত চাওয়ায় আমাদের কিছু করার ছিল না’’।
গোটা ঘটনার পর অবশ্য ক্ষমা চেয়েছে শ্রীলঙ্কার  ক্রিকেট বোর্ড। জানানো হয়েছে, যাঁরা এর জন্য দায়ী, তাঁদের বিরুদ্ধে ব্যবস্থা নেওয়া হবে। ক্ষুদ্ধ হয়েছেন শ্রীলঙ্কার ক্রীড়ামন্ত্রী দায়াসিরি জয়াসেকেরাও। ব্যবস্থা নেওয়ার কথা জানিয়ে তিনি বলেন, ‘‘বিষয়টা মেনে নিতে পারছি না। ছয় দিন ব্যবহার করা একটা ট্রাউজার কী কাজে লাগবে বলে ফেরত চাওয়া হল, তা খতিয়ে দেখা হবে।’’